Klinci (Valjevo)

**Klinci** su naseljeno mesto grada Valjeva u Kolubarskom okrugu sa atarom površinom od 470 ha. Prema popisu iz 2002. bilo je 269 stanovnika (prema popisu iz 1991. bilo je 220 stanovnika), dok prema rezultatima popisa iz 2011. u Klincima ima 233 stanovnika.

Nalaze se na petom kilometru puta Valjevo - Suvobor - Čačak, između sela Beloševac, Petnica, Žabari i Paune, zauzimajući skoro čitavu kosu brda koja počinje nad Petničkom pećinom i pruža se prema severu. Staro selo bilo je Palanka, i da je tu bilo selo pre i za vreme kosovske bitke dokazuje i to što su se do skora izoravali krhotine sudova, ostaci građe, raznog alata i starog novca iz turskog doba.


Selo Klinci - opština Valjevo - zapadna Srbija - Panorama 3 - Pogled prema jugozapadu.jpg|Selo Klinci - panorama
Selo Klinci - opština Valjevo - zapadna Srbija - Panorama 5 - Pogled prema zapadu.jpg|Selo Klinci - pogled prema selu Petnica
Selo Klinci - opština Valjevo - zapadna Srbija - Panorama 8 - Pogled prema istoku.jpg|Selo Klinci - panorama
Selo Klinci - opština Valjevo - zapadna Srbija - Pogled prema izvoru reke Banje i arheološki lokalitet Petnica.jpg|Selo Klinci - pogled prema Petničkoj pećini i dolini reke Banje
Selo Klinci - opština Valjevo - zapadna Srbija - Pogled prema zapadu - U pozadini crkva u selu Petnica, jezero Petnica i Istraživačka tanica Petnica 2.jpg|Selo Klinci - pogled prema Petničkoj crkvi, istraživačkoj stanii Petnica i Petničkom jezeru
Selo Klinci - opština Valjevo - zapadna Srbija - Pogled prema izvoru reke Banje i fabrike vode.jpg|Selo Klinci - fabrika vode
File:Selo Klinci - opština Valjevo - zapadna Srbija - Panorama 26.jpg|Selo Klinci - panorama
File:Selo Klinci - opština Valjevo - zapadna Srbija - Panorama 27.jpg|Selo Klinci - panorama
File:Selo Klinci - opština Valjevo - zapadna Srbija - Panorama 29.jpg|Selo Klinci - panorama
File:Selo Klinci - opština Valjevo - zapadna Srbija - Panorama 30.jpg|Selo Klinci - panorama
File:Selo Klinci - opština Valjevo - zapadna Srbija - Panorama 32.jpg|Selo Klinci - panorama
File:Selo Klinci - opština Valjevo - zapadna Srbija - Panorama 35.jpg|Selo Klinci - panorama


## Ime

Ime starog sela bilo je Palanka, a to je ono mesto koje je u sredini današnjeg sela. Po legendi u koju se i danas veruje Klinci su dobili ime po nadimku jednog od svojih žitelja. Neki Mitar, priča se, išao je u Srem da proda volove. Pošto je prodao volove, desilo se da je usput obosio i kupio opanke klincima potkovane. Kako su opanci bili slabo potkovani, to se Mitar podbije i od jednog u nogu zabodenog ostane sakat, te ga s toga njegovi seljaci prozovu Mitar Klinčanin.

## Saobraćaj

Selo Klinci su udaljeni od Valjeva samo 6&nbsp;km, i do centra postoji asfaltni put koji je izgrađen 1979. godine. U selu nema železničke stanice, a autobuska stanica postoji i iz sela postoji nekoliko polazaka gradskog prevoza.

## Poljoprivreda

U Klincima najrazvijenije poljoprivredne grane su stočarstvo, voćarstvo i ratarstvo. Od stoke su zastupljene plemenite rase goveda, svinja i ovaca. Kod goveda najzastupljenija je rasa domaćeg šarenog govečeta u tipu simentalca i mali broj holštajn rase, kao i melezi ove dve rase. Kod svinja najviše ima landrasa i pietrena, i njihovih meleza. Kod ovaca najzastupljeniji je sjenički soj, i u manjem broju virtemberg.
Od žitarica najviše se gaje kukuruz, ječam i pšenica. U manjim količinama i zob.

## Infrastruktura

U Klincima ne postoji kanalizacija, ali postoji vodovod koji je izgrađen 1998. godine. Od tada se Klinčani napajaju gradskom vodom. Selo je elektrificirano 1949. godine. Tada je urađena niskonaponska mreža i stavljeno je četiri trafostanice. U leto 2010. godine postavljeno je i ulično svetlo u celom selu. Takođe većina kuća u selu ima telefonsku i internet liniju.

## Demografija
U naselju Klinci živi 233 punoletna stanovnika, a prosečna starost stanovništva iznosi 45,7 godina (44,6 kod muškaraca i 46,8 kod žena). U naselju ima 84 domaćinstva, a prosečan broj članova po domaćinstvu je 3,20.

Ovo naselje je velikim delom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)